Lav et referat af nedenstående tekst:

Tekst:
Den mand, der i sidste uge blev fundet død på stranden ved Tornby syd for Hirtshals er nu identificeret. Det drejer sig om en 37-årig mand fra Hanstholm, oplyser vicepolitikommissær Søren Bach fra Nordjyllands Politi. Da manden blev fundet tirsdag aften i sidste uge, har han formentlig ligget i vandet 3-4 dage, vurderer politiet. Obduktionen viste, at dødsårsagen er drukning, og at der ikke er tegn på, at der skulle ligge noget kriminelt bag dødsfaldet. Manden blev identificeret med hjælp fra Thisted Kommune, som henvendte sig til det lokale politi, da de ikke havde set manden i flere dage og var bekymrede for ham. Det blev hurtigt koblet til den dødfundne mand fra Tornby, og senere blev han endeligt identificeret ved hjælp af fingeraftryk. Den 37-åriges pårørende er underrettet.

Referat:
Der er ingen tegn på, at den mand, er blev fundet død på stranden ved Tornby, har været udsat for en forbrydelse.